**Nr. \_\_\_\_\_\_prot Tiranë më, datë \_\_.\_\_.2023**

**Thirrje për ekspert të jashtëm për “Koordinimin e eventeve” në kuadër të projektit *“Closing Manifesto”***

**Pozicioni:** Ekspert për “Koordinimin e eventeve” në kuadër të projektit *“Closing Manifesto”*

**Vendi i punës:** Tiranë

**Shtrirja kohore e shërbimit:** 15 Prill – 15 Qershor 2023

**Afati i fundit i dorëzimit të aplikimit:** *12 prill 2023, Ora 15:00*

**Adresa për dorëzimin e aplikimit***: Kongresi Rinor Kombëtar me adresë: Rr. “Papa Kristo Negovani”, Kryqëzimi me rrugën “Dervish Hatixhe” Kati I, Tiranë, Shqipëri.*

Kongresi Rinor Kombëtar (National Youth Congress - NYC) është një organizatë ombrellë e të rinjve - një bashkim i organizatave rinore, grupeve joformale, forumeve rinore të partive politike, me qëllim shkëmbimin e informacionit, nxjerrjen në pah të çështjeve të të rinjve, lobimin dhe advokimin për zgjidhjen e këtyre çështjeve dhe ngritjen e kapaciteteve për të gjitha subjektet e përfshira në rrjet. NYC-ja u krijua në mars 2013 në Tiranë ku numëron një antarësi mbi 120 organizata rinore aktive në të gjithë vëndin. Kongresi Rinor Kombëtar bashkon organizata të ndryshme në nivel kombëtar dhe rajonal. Misioni i Kongresit Rinor Kombëtar është të mobilizojë organizatat rinore dhe të forcojë rolin e të rinjve në shoqëri. Të rinjtë në të gjithë Shqipërinë do të kenë një zë të përbashkët për të mbrojtur dhe lobuar për çështjet që i prekin ata.

“Closing Manifesto” është finalizimi i projektit Artivist Stafetë, i cili do të zbatohet gjatë një periudhe 3 mujore (mars- qershor 2023) nga Kongresi Rinor Kombëtar në partneriteti me Nisma ARSIS dhe Neë Policy Group. Qëllimi i këtij projekti është organizimi i eventeve në kuadër të Ditës Ndërkombëtare të të Drejtave të Njeriut në muajin maj, si dhe me aktivitete artistike ku do të shfaqen produktet e krijuara nga ciklet e mëparshme të këtij projekti si filma, podkaste dhe storrytelling. Ky projekt mundësohet me mbështetjen financiare të Bashkimit Evropian nëpërmjet organizatave OMSA, Act for Society dhe MasterPeace.

**Qëllimi** i ekspertizës është të ofrojë asistencë dhe suport stafit të KRK për zbatimin e eventeve në kuadër të projektit “Closing Manifesto” per 21 dite pune prej dates 15 prill deri 15 qershor 2023.

**Metodologjia dhe Qasja Teknike:** Eksperti do të punojë ngushtë me Menaxherin e Projektit. Një plan i detajuar i punës me kornizë kohore do të zhvillohet dhe do të miratohet me Menaxherin e Projektit. Çdo detyrë do të kalojë përmes një procesi të përbërë nga raunde konsultimesh sipas nevojës deri në miratimin përfundimtar. Çmimi i ofruar do të jetë për ditë pune, të cilat në total do të miratohen sipas kërkesave të KRK-TEYC 2022).

**AKTIVITETET DHE DETYRAT**

Aktivitetet e mëposhtme kërkohen sipas nevojave të stafit të KRK gjatë periudhës së kontraktimit të Ekspertit. Aktivitetet përfshijnë sa më poshtë:

* do të asistojë në përgatitjen e kalendarit të detajuar të aktiviteteve mbi zbatimin e projektit;
* do të organizojë shfaqjen e një filmi mbi të drejtat e komunitetit LGBTQ, në kuadër të IDAHOT;
* do të sigurojë logjistikën për organizimin e aktiviteteve përgjegjëse;
* do të promovojë aktivitetet e projektit në mediat e saj sociale;
* do të përzgjedhë podkastet dhe filmat më të mirë të krijuar në ciklet e mëparshëm dhe do të organizojë shfaqjen e tyre;
* do të sigurojë pjesëmarrjen në aktivitetet përgjegjëse;
* komunikon me ekspertin e komunikimit sipas nevojës për elementët e komunikimit dhe vizibilitetit të eventeve që do të koordinojë;
* do të sigurojë informacion sipas aktiviteteve që do të zhvillojë për hartimin e raportit narrativ dhe financiar nga KRK, bazuar në kuadrin logjik dhe udhëzimeve të dhëna nga donatori.

**Kualifikimet dhe aftësitë:**

* Diplomë të arsimit të lartë;
* Të paktën 3 vjet përvojë pune në koordinimin e aktiviteteve dhe/ose projekteve në fushën sociale;
* Njohuri dhe aftësi shumë të mira në përdorimin e paketës office;
* Aftësi për të punuar në grup;
* Aftësi shumë të mira në komunikim;
* Njohje të mirë të gjuhës angleze.

**Dokumentacioni:**

1. Oferta ekonomike sipas Aneksit nr. 1;
2. Jetëshkrim (CV);
3. Dëshmi penaliteti ose dokument vetëdeklarimi për statusin e dëshmisë së penalitetit;
4. Dokument identifikimi;

**DORËZIMI I DOKUMENTACIONIT**

*Dokumentacioni duhet të paraqitet në një zarf të mbyllur, të firmosur nga eksperti aplikues, me mbishkrimin “Kontraktimi i një eksperti të jashtëm për nevojat e Kongresit Rinor Kombëtar në kuadër të projektit* “Closing Manifesto’ brënda të cilit të jenë vendosur në dy zarfa të veçantë Propozimi Teknik (zarfi 1) dhe Propozimi Financiar (zarfi 2).

**Metoda e Vlerësimit:**

Është vlerë e shtuar angazhimi në organizatat partnere për zbatimin e këtij projekti si dhe/ose angazhimi i mëparshëm në projektet në kuadër të projektit Artivist Stafetë/angazhimi në projekte/evente që adresojnë të drejtat e njeriut.

**Vlerësimi teknik** (maksimum prej 70 pikësh).

* Jetëshkrimi (ku përfshihet edhe eksperienca të mëparshmenë projekte/evente që adresojnë të drejtat e njeriut (deri në 50 pikë);
* Angazhim në organizatat partnere (deri në 10 pikë);
* Angazhimi i mëparshëm në projekte në kuadër të projektit Artivist Stafetë (10 pikë).

**Vlerësimi Financiar (maks 30 pike)**

* Oferta financiare (deri në 30 pikë e percjelle sipas Aneksit 1);

**DREJTORI EKZEKUTIV**

**Dafina Peci**